zmluvA o dielo

*uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na investičnú akciu:*

**ZŠ s MŠ Spartakovská 5, optimalizácia tepelného hospodárstva**

**zateplenie pavilónu telocvične**

**Čl. 1 ZMLUVNÉ STRANY :**

|  |
| --- |
|  |

1.1. Objednávateľ : **Mesto Trnava**

Hlavná 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka LL.M, primátor

zást. pre veci zmluvné: JUDr. Peter Bročka LL.M

zást. pre veci technické: Ing. Dušan Béreš

gestor PD: Ing. Ľubica Augustínová

Bankové spojenie: VÚB Trnava

č.ú.: SK59 0200 0000 0000 2692 5212

telefón: 033 / 3236101

fax: 033 / 3236400

e-mail:

1.2. Zhotoviteľ :

IČO:

DIČ:

štatutárny zástupca:

zást. pre veci zmluvné:

zást. pre veci technické: .

Reg. číslo SKSI:

Bankové spojenie:

č.ú.:

telefón:

fax:

e-mail:

**Čl.2 PREDMET ZMLUVY**

|  |
| --- |
|  |

* 1. Východiskové údaje:

Názov diela: ZŠ s MŠ Spartakovská 5, optimalizácia tepelného hospodárstva, zateplenie pavilónu telocvične

Miesto stavby: Spartakovská 5

Investor:Mesto Trnava

* 1. Zhotoviteľ sa zaväzuje, že v rozsahu výzvy na predloženie ponuky zo dňa dd.mm.2014 a za podmienok dohodnutých v tejto zmluve (ďalej len ZoD) vypracuje vo vlastnom mene a na vlastnú zodpovednosť pre objednávateľa a odovzdá objednávateľovi nasledovný predmet zmluvy na hore uvedenú investičnú akciu:
     1. **Projektová dokumentácia - realizačný projekt (ďalej len RP)** - spracovanie projektovej dokumentácie v uvedenom stupni znamená, že RP bude podkladom pre vydanie stavebného povolenia a zároveň bude podkladom pre realizáciu stavby.
     2. **Výkon odborného autorského dohľadu (ďalej len OAD)** v zmysle čl.8.
  2. **Rozsah riešenia realizačného projektu:**

Projektová dokumentácia bude riešiť zateplenie objektu telocvične vrátane rekonštrukcie strechy, okrem výmeny výplní otvorových konštrukcií, ktoré sú už zrealizované. Realizačný projekt je potrebné spracovať samostatne pre zateplenie objektu telocvične a samostatne pre rekonštrukciu strechy.

Rozsah riešenia:

***- stavebná časť***

*- zameranie, sondy,*

*- návrh nového stavu v zmysle teplo technického výpočtu , výkres búracích prác, vrátane klampiarských výrobkov*

*- projektové teplo technické posúdenie stavebných konštrukcií s energetickým hodnotením budovy*

*-* ***statika*** *vyhodnotenie sond a návrh statického riešenia strešných konštrukcií, v prípade zateplenia statické posúdenie navrhovaného zateplenia*

*-* ***odvodnenie*** *posúdiť súčasné riešenie, v prípade potreby navrhnúť nové*

*-* ***elektro – bleskozvod –*** *na celom objekte telocvične*

*-* ***protipožiarna bezpečnosť stavby*** *- spracovaná projektantom s príslušnou spôsobilosťou*

*-* ***plán organizácie výstavby*** *bude riešiť miesto umiestnenia zariadenia staveniska, organizáciu prác počas výstavby, určiť opatrenia pre zabezpečenie bezpečnosti žiakov a zamestnancov školy*

*-* ***návrh plánu užívania verejnej práce*** *- v rámci PD spracovať návrh plánu užívania verejnej práce v zmysle § 12 ods. 1) písm. a) bod 6. zákona č. 254/1998 Z. z. v znení neskorších predpisov,*

*- projektant je povinný spolupracovať so zhotoviteľom pri vypracovaní* ***kontrolného a skúšobného plánu verejnej práce*** *v zmysle § 12 ods. 1) písm. a) bod 3. zákona č. 254/1998 Z. z. v znení neskorších predpisov, projektant pri vypracovaní projektovej dokumentácie pripraví jeho návrh, v ktorom uvedie požadované skúšky a kontroly*

*-* ***rozpočet a výkaz výmer (samostatne zateplenie a samostatne strecha)***

*rozpočet a výkaz výmer spracovať po stavebných objektoch, resp. podľa dohodnutých podmienok na pracovných rokovaniach v rámci spracovávania projektu, položkovitý rozpočet a výkaz výmer musia byť v zmysle kódov rozpočtových cenníkov, výkaz výmer musí obsahovať konkrétne výpočty* ***množstiev*** *jednotlivých položiek (dĺžky, plochy, kubatúry, množstvá).*

*-* ***dokladová časť*** *-* bude obsahovať záznamy z kontrolných porád, konzultácie s príslušnými dotknutými orgánmi štátnej správy, prípadné iné záznamy o dohodnutých technických riešeniach medzi objednávateľom a zhotoviteľom, ak sa také v priebehu prác vyskytli.

*-* ***odborný autorský dohľad viď Čl. 8*** *priloženého návrhu zmluvy o dielo*

RP podľa bodu 2.2. sa považuje za ucelenú časť plnenia, ktorá bude objednávateľovi odovzdaná za podmienok uvedených v tejto ZoD. Dohodnutý rozsah plnenia uvedený v tomto bode je možné zmeniť po dohode zmluvných strán na základe písomného dodatku k tejto ZoD.

Zhotoviteľ je povinný si prezrieť miesto, kde sa má stavba realizovať ešte pred začatím vypracovania RP a za týmto účelom si od objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je objednávateľ povinný jemu dostupné informácie zhotoviteľovi poskytnúť.

* 1. Položky v časti RP Náklady stavby – položkovitý rozpočet a výkaz výmer musia byť v zmysle kódov rozpočtových cenníkov a musia obsahovať  konkrétne **výpočty množstiev** (figúry) jednotlivých položiek .
  2. Predmet zmluvy musí byť spracovaný v súlade so:

- zákonom NR SR č. 50/1976 Z. z. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z. a zákonom č. 25/2006 Z. z. o verejnom obstarávaní a o zmene a doplnení niektorých zákonov.v znení neskorších predpisov

- príslušnými STN EN a všeobecno-technickými požiadavkami na výstavbu

- ostatnými súvisiacimi predpismi (napr. bezpečnostné predpisy, Zákon o verejných prácach, požiarne predpisy, a pod.)

RP zhotoviteľ spracuje v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov vzhľadom na skutočnosť, že realizácia stavby bude uskutočnená po výberovom konaní vo verejnom obstarávaní na zhotoviteľa tejto investičnej akcie, čo znamená, že nie je možné v RP uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov.

* 1. Pri vypracovaní RP bude zhotoviteľ dodržiavať všetky ustanovenia tejto ZoD a bude sa riadiť východiskovými podkladmi objednávateľa, odovzdanými ku dňu uzatvorenia tejto zmluvy, záznamami z kontrolných porád, ako aj vyjadreniami dotknutých orgánov štátnej správy.
  2. Zhotoviteľ sa zaväzuje, že oprávnené pripomienky dotknutých orgánov štátnej správy a správcov IS zapracuje do RP po prerokovaní s objednávateľom **do 10 dní** po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 3 tejto zmluvy bol dodržaný..
  3. Verejný obstarávateľ požaduje predmet zmluvy vypracovať pre daný typ stavby podľa aktuálneho sadzobníka UNIKA:
* príloha č.4 –realizačný projekt
  1. Objednávateľ sa zaväzuje, že dokončený predmet zmluvy prevezme, zaplatí za jeho zhotovenie dohodnutú cenu v dojednanom termíne a poskytne zhotoviteľovi dohodnuté spolupôsobenie.
  2. Zhotoviteľ je povinný spolupracovať s objednávateľom pri procese výberového konania na dodávateľa stavby.

**Čl.3 čas plnenia a sPÓSOB odovzdania predmetu zmluvy**

|  |
| --- |
|  |

3.1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. 2. tejto ZoD v týchto lehotách:

- projektová dokumentácia - realizačný projekt RP - do**.....................**

3.2. Dodržanie dohodnutých termínov je závislé od riadneho a včasného spolupôsobenia objednávateľa dohodnutého v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.

3.3. Predmet plnenia podľa čl. 2.2. tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie osobné odovzdanie dokumentácie objednávateľovi v jeho sídle s potvrdením o prevzatí – **protokol o odovzdaní a prevzatí RP**.

3.4. Zhotoviteľ sa zaväzuje predmet zmluvy špecifikovaný v čl. 2 tejto ZoD riadne zhotovený a v dohodnutom čase objednávateľovi odovzdať.

3.5. RP bude vypracovaný v slovenskom jazyku. Objednávateľ vyžaduje odovzdať grafickú i textovú časť RP:

* **v písomnej (tlačenej) forme** v 6-ich vyhotoveniach, (výkaz výmer v dvoch vyhotoveniach a rozpočet v dvoch vyhotoveniach)
* **v elektronickej forme** na CD nosiči – grafickú časť vo formáte súborov DWG alebo DGN v súradnicovom systéme S-JSTK, tabuľkovú časť (rozpočet a výkaz výmer s výpočtom množstiev) vo formáte XLS, textovú časť vo formáte DOC
* **v elektronickej forme** na CD nosiči – grafickú časť, textovú časť a tabuľkovú časť v PDF

**Čl.4 cena predmetu zmluvy**

|  |
| --- |
|  |

4.1. Cena za predmet zmluvy podľa čl. 2.2., t. j. celková cena diela je stanovená dohodou zmluvných strán v  zmysle zákona č. 18/1996 Z. z. o  cenách v  znení neskorších predpisov je konečná a predstavuje sumu:

**Celková zmluvná cena:................. eur** vrátane DPH, slovom ...........................**eur.**

|  |  |  |  |
| --- | --- | --- | --- |
| 4.1.1.**Projektová dokumentácia realizačný projekt** |  | | |
| zameranie objektu |  |  | € |
| sondy |  |  | € |
| stavebná časť + návrhu plánu užívania verejnej práce |  |  | € |
| projektové teplotechnické posúdenie stavebných konštrukcií |  |  | € |
| statika |  |  | € |
| odvodnenie |  |  | € |
| elektro - bleskozvod |  |  | € |
| protipožiarna bezpečnosť stavby |  |  | € |
| plán organizácie výstavby |  |  | € |
| náklady stavby (výkaz výmer a rozpočet) |  |  | € |
| cena spolu bez DPH |  |  | € |
| DPH 20% |  |  | € |
| ***4.1.1. Cena celkom s DPH*** |  |  | **€** |

|  |  |  |  |
| --- | --- | --- | --- |
| 4.1.3.**Odborný autorský dohľad** |  | | |
| Cena bez DPH |  |  | € |
| DPH 20% |  |  | € |
| ***4.1.3. Cena celkom s DPH*** |  |  | **€** |

4.2. Zhotoviteľ je/**nie je** platcom DPH.

4.3. Cena za služby je dokladovaná cenovou kalkuláciou, ktorá tvorí prílohu č. 1 k tejto ZoD.

**Čl.5 platobné podmienky**

|  |
| --- |
|  |

5.1. Podkladom pre úhradu ceny za zhotovenie diela podľa čl. 4.1 tejto zmluvy budú faktúry vystavené zhotoviteľom po splnení predmetu tejto ZoD.

5.2. Faktúru bude možné vystaviť až po prekontrolovaní štruktúry a rozsahu odovzdanej kompletnej projektovej dokumentácie. Po odsúhlasení kompletnosti RP v zmysle bodu 3.5.bude zhotoviteľ vyzvaný objednávateľom k vystaveniu faktúry v zmysle bodu 5.3., najskôr však po 14 dňoch po odovzdaní jednotlivých častí predmetu zákazky, ak sa zmluvné strany nedohodnú inak.

5.3. Vystavenie faktúr :

* + 1. Termín: 14 dní po odovzdaní RP objednávateľovi

(1× na CD nosiči a 6× tlač)

suma: 70 % z ceny celkom (s DPH) podľa čl. 4.1.1.

* + 1. Termín: 14 dní po odovzdaní RP so zapracovanými pripomienkami a požiadavkami správcov sietí, dotknutých orgánov štátnej správy a stavebného úradu

suma: 15 % z  ceny celkom (s DPH) podľa čl. 4.1.1.

* + 1. Termín: po nadobudnutí právoplatnosti stavebného povolenia, najneskôr však do 6 mesiacov od odovzdania a prevzatia RP

suma: 15% z ceny celkom (s DPH) podľa čl. 4.1.1..

* + 1. Termín: po nadobudnutí právoplatnosti kolaudačného rozhodnutia, (prípadne právoplatnosti rozhodnutia o užívaní stavby)

suma: 100 % z ceny celkom (s DPH) podľa čl. 4.1.2., pri splnení bodov 8.2. a 8.5.

* 1. Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:

1. identifikačné údaje dodávateľa služby:

* meno a adresa sídla (totožné s údajom na zmluve o dielo)
* IČO
* DIČ
* bankové spojenie

1. identifikačné údaje odberateľa služby (mesta Trnava):

* meno a adresa sídla
* IČO
* DIČ

1. poradové číslo faktúry
2. dátum, kedy bola služba (ukončené)
3. dátum vyhotovenia faktúry
4. dátum splatnosti faktúry
5. centrálne číslo zmluvy
6. rozsah a druh dodanej služby, názov diela (stavby) podľa objednávky alebo zmluvy na ktorých boli služby vykonávané
7. peňažná suma alebo udaj o cene za mernú jednotku, vyjadrenie množstva a celková suma za fakturované služby
8. položkovitý rozpis fakturovanej služby, podpísaný zodpovedným zamestnancom odberateľa:

* služba – protokol o odovzdaní a prevzatí

1. meno osoby, ktorá faktúru vystavila za dodávateľa
2. pečiatka a podpis oprávnenej osoby

5.5. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

5.6. Splatnosť faktúr je **14 dní** od doručenia faktúry objednávateľovi.

**čl.6 Zodpovednosť za vady, záruka**

|  |
| --- |
|  |

6.1. Zhotoviteľ zodpovedá za to, že predmet tejto ZoD je zhotovený podľa tejto zmluvy a že po dobu stanovenú v bode 6.2. bude mať vlastnosti dojednané v tejto zmluve a bude spôsobilý na dohodnutý účel. V rámci tejto zodpovednosti zhotoviteľ zodpovedá výslovne aj za to, že RP je zhotovený tak, že na jeho základe je možné realizovať predmetnú stavbu pri dodržaní rozpočtu, ktorý je súčasťou RP, za vadu RP sa považuje každá zmena výkazu výmer zrealizovaná po odovzdaní a prevzatí RP a uhradení príslušnej časti ceny diela podľa bodu 5.3.2 a 5.3.3. tejto ZoD, ktorá má za následok navýšenie rozpočtu. **Táto zodpovednosť je dohodnutá ako objektívna zodpovednosť zhotoviteľa.**

6.2. Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem, pričom platí objektívna zodpovednosť zhotoviteľa dohodnutá v bode 6.1., pri ktorej sa nebude skúmať miera zavinenia zhotoviteľa. (ak sa prejavia počas realizácie stavby podľa tejto projektovej dokumentácie a ovplyvnia ju na kvalite alebo zvýšení realizačných nákladov, čo spôsobí napr. nesúlad výkresovej dokumentácie a výkazu výmer, neúplnosť projektovej dokumentácie – vynechanie projektovej práce alebo materiálu v rozpočte, resp. vo výkaze výmer)

6.3. Záručná doba za projektovú dokumentáciu je päť rokov a začína plynúť odo dňa odovzdania projektovej dokumentácie objednávateľovi.

6.4. Zhotoviteľ vypracuje RP vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti požadované v predmete RP v zmysle zákona 138/1992 Z.z. v znení neskorších zmien a doplnkov a je povinný na vyžiadanie objednávateľa toto oprávnenie predložiť k nahliadnutiu, v prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia podľa prílohy č.2 tejto zmluvy budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov.

6.5. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ trval na ich použití. Objektívnej zodpovednosti dohodnutej v bode 6.1 sa zhotoviteľ môže zbaviť, ak preukáže, že v zmysle predchádzajúcej vety nezodpovedá za vady diela.

6.6. Prípadnú reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).

6.7. Zhotoviteľ sa zaväzuje prípadné vady diela odstrániť najneskôr **do 10 pracovných dní** po uplatnení reklamácie objednávateľom, ak nedôjde k dohode o inom termíne vzhľadom na rozsah zistenej závady. K reklamácii sa zhotoví zápis potvrdený oboma zmluvnými stranami.

6.8. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.

**čl.7 zmluvné pokuty a náhrada škody**

|  |
| --- |
|  |

7.1. V prípade, že zhotoviteľ nedodá predmet zmluvy v zmysle bodu 3.5. v dohodnutom termíne, objednávateľ má právo na zmluvnú pokutu vo výške **50 eur** bez DPH za každý deň omeškania alebo jeho príslušnej časti až do jeho prevzatia objednávateľom.

7.2. V prípade omeškania objednávateľa s úhradou faktúry má zhotoviteľ právo na úrok z omeškania vo výške **0,5 % z fakturovanej sumy bez DPH** za každý deň omeškania úhrady.

7.3 Ak sa zhotoviteľ dostane do omeškania s odstránením vád diela podľa bodu 6.6., je objednávateľ oprávnený uplatniť voči zhotoviteľovi zmluvnú pokutu vo výške **50 eur** bez DPH **za každý deň omeškania**.

7.4 Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku ZoD budú uplatnené vystavením samostatných faktúr stranou oprávnenou so **splatnosťou 14 dní** od ich vystavenia.

**čl.8 Výkon odborného autorského dohľadu**

|  |
| --- |
|  |

8.1. Plnenie výkonu odborného autorského dohľadu podľa tejto zmluvy je počas realizácie stavby podľa vypracovaného RP, ktorý je predmetom tejto zmluvy až do nadobudnutia právoplatnosti kolaudačného rozhodnutia.

Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov a v termíne dohodnutom touto zmluvou.

8.2. Zmluvné strany sa dohodli, že výkon odborného autorského dohľadu bude podľa prílohy č.5 aktuálneho sadzobníka UNIKA, minimálne však v tomto rozsahu:

* účasť na odovzdaní staveniska zhotoviteľovi stavby.
* dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov zhotoviteľa stavby na zmeny a odchýlky oproti RP z pohľadu dodržania technicko-ekonomických parametrov stavby, dodržania lehôt výstavby, prípadne ďalších a ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej dokumentácii,
* v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny
* zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby
* účasť na kontrolných dňoch počas realizácie stavby,
* účasť na odovzdaní a prevzatí stavby alebo jej časti,
* účasť na kolaudačnom konaní
* povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. v znení neskorších predpisov.

8.3. Výsledky všetkých činností vykonaných podľa tejto zmluvy je povinný zhotoviteľ odsúhlasovať s objednávateľom.

8.4. V rámci OAD musí byť investor – objednávateľ informovaný o zisteniach o nedodržaní realizačného projektu, právnych predpisov a technických noriem.

8.5. Predmet plnenia OAD sa považuje za splnený potvrdením technického dozoru investora (objednávateľa) alebo iného povereného pracovníka objednávateľa o výkone odborného autorského dohľadu nad realizáciou stavby.

8.6. Odmena za výkon OAD v rozsahu čl.8, tejto zmluvy je stanovená dohodou zmluvných strán v čl.4, bod 4.1.3.

8.7. Po nedodržaní rozsahu predmetu OAD v zmysle tejto zmluvy zhotoviteľom, si objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami objednávateľa.

8.8. Objednávateľ upozorňuje, že prípadne vady a chyby v projektovej dokumentácii je zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa alikvotne zníži, v závislosti od množstva a závažnosti vád realizačného projektu.

**čl.9 VZÁJOMNÉ Spolupôsobenie ZMLUVNÝCH STRÁN**

|  |
| --- |
|  |

9.1. Východiskové podklady objednávateľa pre zhotoviteľa projektu:

* výzva na predloženie ponuky zo dňa 6.5.2015
* pôvodná projektová dokumentácia k nahliadnutiu
* aktuálnu správu z pravidelnej odbornej prehliadky a odbornej skúšky bleskozvodového zariadenia

9.2. Zhotoviteľ je povinný použiť podklady predložené obstarávateľom len za účelom spracovania predmetu obstarávania, t.j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na náhradu škody spôsobenej zhotoviteľom. Výrez z technickej mapy bude zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poskytnuté objednávateľom je zhotoviteľ povinný na vlastné náklady a zodpovednosť verifikovať.

9.3. Na požiadanie objednávateľ poskytne zhotoviteľovi do 5 dní od vyžiadania údaje o umiestnení možného zariadenia staveniska, určenie vzdialenosti odvozu vybúraných hmôt a zemín a určenie spôsobu úhrady za ich uloženie na skládku.

9.4. V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne v rámci svojich kompetencií zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. 3 tejto zmluvy.

9.5. Zhotoviteľ bude informovať objednávateľa o stave rozpracovanosti RP na pravidelných kontrolných poradách v súlade s § 12 ods.1 písm. a) bod 2 Zákona č.254/1998 , ktoré bude zhotoviteľ organizovať podľa potreby - minimálne v úvode, 1× v priebehu prác a 1×v závere prác a zároveň **najmenej raz za 14 dní**. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr **do 3 pracovných dní**. Tieto záznamy budú súčasťou dokladovej časti RP. Pozvanie na kontrolnú poradu organizuje zhotoviteľ.

**čl.10 odstúpenie od zmluvy**

|  |
| --- |
|  |

10.1. Objednávateľ je oprávnený odstúpiť od tejto ZoD v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:

a) bude meškať s termínom plnenia dohodnutým v čl. 3 tejto ZoD viac ako 15 dní,

b) ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený a ktoré napriek upozorneniu neodstránil v primeranej lehote poskytnutej k tomuto účelu,

c) v rozpore s ustanoveniami tejto zmluvy prestal vykonávať práce na zhotovení diela, alebo inak prejavuje svoj úmysel nepokračovať v plnení zmluvy,

d) bez predchádzajúceho súhlasu objednávateľa prevedie všetky alebo niektoré práva a záväzky vyplývajúce z tejto zmluvy na tretie osoby,

e) nezapracuje pripomienky dotknutých orgánov štátnej správy v termíne podľa čl. 2.7. tejto ZoD.

10.2. V prípade zastavenia prác na viac ako 2 týždne na predmete zmluvy alebo odstúpenia od zmluvy zo strany objednávateľa počas zhotovenia projektu bez zavinených príčin zo strany zhotoviteľa, uhradí objednávateľ projektové práce podľa preukázateľného stupňa rozpracovanosti, ak sa zmluvné strany nedohodnú inak.

10.3. Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebné spolupôsobenie a plnenie podmienok dohodnutých podľa tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Tieto okolnosti je zhotoviteľ povinný preukázať – podrobne dokladovať a špecifikovať.

**Čl.11 OSTATNÉ USTANOVENIA**

|  |
| --- |
|  |

11.1. Zmluvné strany sa dohodli, že pristúpia na zmenu záväzku vo forme písomného dodatku k tejto ZoD v prípadoch, kedy sa po uzavretí zmluvy zmenia zásadné východiskové podklady, rozhodujúce pre uzavretie tejto zmluvy, alebo vzniknú nové požiadavky objednávateľa.

**Čl.12 PRECHOD VLASTNÍCKEHO PRÁVA**

|  |
| --- |
| 12.1. Zhotoviteľ a objednávateľ sa dohodli, že vlastnícke právo k predmetu ZoD sa dňom prevzatia diela ako celku stáva vlastníctvom objednávateľa, pričom nie sú dotknuté práva zhotoviteľa v zmysle autorského zákona. |

**Čl.13 záverečné ustanovenia**

|  |
| --- |
|  |

13.1. Táto zmluva nadobúda platnosť dňom podpísania zmluvnými stranami a týmto dňom sú zmluvné strany viazané prejavmi vôle.

Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

13.2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.

13.3. Pre platnosť dodatkov k tejto zmluve sa vyžaduje dohoda o celom texte.

13.4. Neoddeliteľnou súčasťou tejto zmluvy sú prílohy –

Príloha 1) Cenová kalkulácia

Príloha 2) Záväzný zoznam spracovateľov jednotlivých stavebných objektov (profesií) oprávnených v zmysle Zákona č.138/1992 Z.z. v znení neskorších predpisov a doplnení zákonom NR SR č. 236/2000 Z. z. projektovú činnosť vykonávať s uvedenými registračnými číslami oprávnení SKSI.

13.5. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.

13.6. Táto zmluva je vyhotovená v piatich rovnopisoch, z ktorých po podpísaní objednávateľ obdrží štyri vyhotovenia a zhotoviteľ jedno vyhotovenie.

13.7. Zmluva bola zverejnená dňa .................... .

V Trnave, dňa V ..........., dňa

Za objednávateľa : Za zhotoviteľa :

.......................................................... .................................................

JUDr. Peter Bročka LL.M

primátor mesta Trnava